Η ωραία του κουρέα

Η ωραία του κουρέα είναι μια ταινία του ελληνικού κινηματογράφου, παραγωγής του έτους 1969. Πρόκειται για αισθηματική κωμωδία μεγάλου μήκους σε σκηνοθεσία του Ντίνου Δημόπουλου.

 Πλοκή 
Ο κουρέας Γιάννης (Γιάννης Γκιωνάκης) και η κoμμώτρια Μάρθα (Μάρθα Καραγιάννη) είναι ερωτευμένοι και σκοπεύουν να παντρευτούν. Ωστόσο, ο Γιάννης πρέπει να αποκαταστήσει πρώτα τις τέσσερις αδελφές του, κάτι που είναι ιδιαίτερα δύσκολο, καθώς δεν υπάρχει η σχετική προίκα. Έτσι, η Μάρθα αποφασίζει να βρει γαμπρό για την κάθε κοπέλα και κατοχυρώνει την προίκα, δίνοντας το σπίτι του κουρέα ως αντιπαροχή. Με τα διαμερίσματα που παίρνει αποκαθίστανται και οι τέσσερις αδελφές, αλλά και η ίδια με τον αγαπημένο της.

 Διανομή ρόλων 

ΗθοποιόςΡόλοςΓιάννης ΓκιωνάκηςΓιάννης Ψαλίδας (κουρέας)Μάρθα ΚαραγιάννηΜάρθα Καραγιώργη (κομμώτρια)Αλέκος ΤζανετάκοςΛουκάς (προποτζής)Χρόνης ΕξαρχάκοςΚίτσος (σουβλατζής)Σωτήρης ΜουστάκαςΘωμάς (φωτογράφος)Γιώργος ΜιχαλακόπουλοςΣτέφανος (βιβλιοπώλης)Νίκος ΤσούκαςΜήτσος (βοηθός κουρέα)Νίτσα ΜαρούδαΣοφία Ψαλίδα (η φιλόδοξη ηθοποιός)Κατερίνα ΓώγουΆννα Ψαλίδα (η χίπισσα)Μαρία ΜπονέλουΡίτα Ψαλίδα (η υπερόπτισσα)Αιμιλία ΥψηλάντηΕυγενία Ψαλίδα (η μελετηρή)Ηλέκτρα Καλαμίδουθεία ΣαπφώΝικήτας ΠλατήςΦώτης (ψιλικατζής)Αθηνόδωρος ΠρούσαληςΠερικλής (εργολάβος)Μαίρη ΜεταξάΣουλτάνα (πελάτισσα & σύμβουλος Μάρθας)Γιώργος ΜεσσάλαςΓιώργος (εργολάβος)Γιώργος ΞύδηςΝιόνιος (μετανάστης από Αυστραλία)Θόδωρος Κεφαλόπουλοςκυρ. Κώστας (πελάτης κουρείου)

 Παραγωγή 
Η διάρκεια της ταινίας είναι 80 λεπτά. Η σκηνοθεσία και οι στίχοι των τραγουδιών που ακούγονται στην ταινία είναι του Ντίνου Δημόπουλου, το σενάριο  του Λάκη Μιχαηλίδη, η μουσική του Νίκου Μαμαγκάκη και η χορογραφία του Γιάννη Φλερύ. Τραγουδούν ο Γιάννης Πουλόπουλος, η Πόπη Αστεριάδη, ο Γιώργος Χατζηαντωνίου και η Βάκια Βάλβη. Η παραγωγή της ταινίας είναι της Φίνος Φιλμ.

 Παραπομπές 

Κατηγορία:Ελληνικές ταινίες της δεκαετίας 1960
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ταινίες του 1969
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες με μουσική σύνθεση Νίκου Μαμαγκάκη
Κατηγορία:Ταινίες σε σενάριο Λάκη Μιχαηλίδη